wannaphong/clean_thaiwikipedia huggingface dataset:
# โคลอี เจา
โคลอี เจา  หรืออีกชื่อหนึ่งคือ เจา ถิง  เกิดเมื่อวันที่ 31 มีนาคม ค.ศ. 1982 เป็นผู้กำกับภาพยนตร์ นักเขียนบทและผู้อำนวยการสร้างชาวจีน เธอเปิดตัวด้วยภาพยนตร์ยาวเรื่องแรกคือเรื่อง ซ็องส์ มาย บราเธอร์ส ทอท มี (2015) ฉายรอบปฐมทัศน์ที่ เทศกาลภาพยนตร์ซันแดนซ์ ภาพยนตร์ยาวเรื่องที่สองของเธอคือเรื่อง เดอะ ไรเดอร์ (2017) ได้รับการยกย่องอย่างยิ่งและได้รับรางวัลมากมายรวมถึงการเสนอชื่อเข้าชิงรางวัล อินดิเพนเดนต์สปิริตอะวอร์ด สาขาภาพยนตร์ยอดเยี่ยม และ สาขาผู้กำกับภาพยนตร์ยอดเยี่ยม  ภาพยนตร์ยาวเรื่องที่สามของเธอคือเรื่อง โนแมดแลนด์ (2020) ซึ่งได้รับการยอมรับในระดับนานาชาติและได้รับรางวัลมากมายรวมถึงผู้กำกับยอดเยี่ยมจากรางวัลลูกโลกทองคำ สมาคมผู้กำกับแห่งอเมริกา แบฟต้า และ ออสการ์ —ทำให้เธอเป็นผู้หญิงคนที่สองที่ได้รับรางวัลและผู้หญิงเอเชียคนแรกที่ได้รับรางวัลในแต่ละสาขา— สิงโตทองคำ เทศกาลภาพยนตร์นานาชาติเวนิส และ พีเพิลส์ชอยซ์อะวอดส์จากเทศกาลภาพยนตร์นานาชาติโทรอนโต ในปี ค.ศ. 2021 เธอได้รับรางวัลออสการ์ สาขาผู้กำกับภาพยนตร์ยอดเยี่ยมจากงานประกาศผลรางวัลออสการ์ครั้งที่ 93 เรื่อง โนแมดแลนด์, กลายเป็นผู้หญิงเอเชียคนแรกและเป็นผู้หญิงคนที่สองที่ทำได้ ภาพยนตร์เรื่อง โนแมดแลนด์ ของเธอยังได้รับรางวัลภาพยนตร์ยอดเยี่ยมจากงานประกาศผลรางวัลออสการ์ครั้งที่ 93 ภาพยนตร์ยาวเรื่องที่สี่ของเธอคือภาพยนตร์ซูเปอร์ฮีโร่จักรวาลภาพยนตร์มาร์เวลเรื่อง อีเทอนอลส์: ฮีโร่พลังเทพเจ้า (2021)

ผลงานภาพยนตร์
 ปี เรื่อง ตำแหน่ง ผู้กำกับ เขียนบท ผู้อำนวยการสร้าง ตัดต่อ 2015 ซ็องส์ มาย บราเธอร์ส ทอท มี     2017 เดอะ ไรเดอร์     2020 โนแมดแลนด์     2021 อีเทอนอลส์: ฮีโร่พลังเทพเจ้า    

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ โคลอี เจา
 ปี เรื่อง รอตเทนโทเมโทส์ เมทาคริติก ทุนสร้าง รายได้ทั่วโลก 2015  ซ็องส์ มาย บราเธอร์ส ทอท มี 12px 94%   68   rowspan=2   $146,937 2017  เดอะ ไรเดอร์ 12px 97%   92   $4,206,296 2020  โนแมดแลนด์ 12px 93%   93   $5,000,000  $39,458,207 2021  อีเทอนอลส์: ฮีโร่พลังเทพเจ้า 12px 47%   52   $200,000,000  $401,851,560 เฉลี่ย  รวม 12px 83%  76 $205 ล้าน $445,663,000
16px 

สีแดง  สีส้ม  สีเขียว 

N/A 

$
# ท้าวโพธิสารพินิต (อินทะวงส์ บุคคละ)
ท้าวโพธิสารพินิตหรือท้าวโพธิสาร กรมการบ้านธาตุพนม พื้นเมืองพนมระบุรักษาราชการนายกองข้าอุปัฏฐากพระธาตุพนมหรือหัวหน้าผู้ควบคุมท้าวเพี้ยตัวเลกข้าพระธาตุพนมชั่วคราวลำดับ ๗พระมหาดวง รามางกูร, พื้นเมืองพนม (ประวัติวงส์เจ้าเมืองธาตุพนม), (นครพนม: วัดบวรนิเวศวิหาร คณะแดงรังสี, ม.ป.ป.), ไม่ปรากฏหน้า (อัดสำเนา). พ.ศ. ๒๔๒๗-๒๔๒๙ประวิทย์ คำพรหม และคณะ, ประวัติอำเภอธาตุพนม: จัดพิมพ์โดยองค์การบริหารส่วนจังหวัดนครพนม, (กาฬสินธุ์: ประสานการพิมพ์, ๒๕๔๖), หน้า ๑๐๙. แทนพระพิทักษ์เจดีย์ (แก่น) นายกองข้าพระธาตุพนมลำดับ ๖ ซึ่งถึงแก่กรรมที่กรุงเทพฯ เป็นบุตรพระอัคร์บุตร (บุนมี) ขุนโอกาสธาตุพนมในอารักขาฝรั่งเศสลำดับ ๔ มารดาบุตรธิดาไม่ปรากฏ

ประวัติ
เอกสาร ร.๕ ม.๒ (๑๒ก.) เล่ม ๒๐ ร.ศ.๑๐๗ ระบุว่า ...ครั้นถึงปีวอก จศก (พ.ศ. ๒๔๒๗) พระพิทักษ์เจดีย์ (แก่น) ลงไปกรุงเทพฯ ทำคำร้องทุกข์ขึ้นกราบทูลในสมเด็จกรมพระบำราบปรปักษ์ยังหาได้ทันขึ้นมาไม่ พระพิทักษ์เจดีย์ (แก่น) ป่วยถึงแก่กรรมอยู่กรุงเทพฯ แล้วจึงมีตราพระราชสีห์น้อยให้ท้าวโพธิสาร, ท้าวไชยสุริยวงศ์, เพี้ยพรหมวงษา เชิญขึ้นมาวางเมืองเมืองมุกดาหารฉบับหนึ่งใจความว่า ให้เจ้าเมืองกรมการเมืองมุกดาหารชำระข้าพระทาษพนมส่งให้ท้าวโพธิสารกรมการบ้านทาษพนมให้สิ้น เจ้าเมืองกรมการเมืองมุกดาหารก็หาส่งข้าพระทาษพนมให้กับพวกข้าฯ ไม่...หอจดหมายเหตุแห่งชาติ. เอกสาร ร.๕ ม.๒ (๑๒ก.) เล่ม ๒๐ ร.ศ. ๑๐๗.
# วิศรุต ไวงาน
วิศรุต ไวงาน (, เกิด 24 สิงหาคม 2534) นักฟุตบอลชาวไทยในตำแหน่งกองหลัง
# เทวทาสี
ในอินเดียใต้ เทวทาสี (Devadasi) หมายถึงสตรีที่ถูกถวายเพื่อบูชาและรับใช้เทพเจ้าหรือเทวสถานตลอดชีวิต พิธีถวายนางเทวทาสีนั้นเรียกว่าพิธี ปตตุกัตตู (Pottukattu) พิธีกรรมซึ่งคล้ายกับพิธีวิวาหะหรืองานมงคลสมรส หน้าที่ของเทวทาสีนอกจากการดูแลเทวสถานและการประกอบพิธีกรรมแล้ว ยังต้องเรียนรู้และสามารถประกอบธรรมเนียมทางศิลปะของอินเดียได้ เช่น ภารตนาฏยัม (Bharatanatyam) กุจิปุดี (Kuchpudi) และโอฑิสสี (Odissi) เทวทาสีถือว่ามีตำแหน่งทางสังคมที่สูงอันเนื่องมาจากการร่ายรำและดนตรีที่จำเป็นต่อพิธีกรรมทางศาสนานั้นก็เป็นศิลปะชั้นสูงเช่นกัน คำว่า เทวทาสี แปลตรงตัวว่า ข้ารับใช้ (ที่เป็นสตรี) ของเทพเจ้า เกิดจากการรวมคำภาษาสันสกฤตสองคำคือ ทาสี (dasi) ซึ่งเป็นรูปสตรีของคำว่าทาส (das) อันแปลว่าผู้รับใช้ และคำว่า เทว (deva/dewa) แปลว่าเทพเจ้า

หลังจากเข้ามาเป็นเทวทาสีแล้ว มักจะใช้เวลาไปกับการเรียนรู้พิธีกรรมทางศาสนา และการร่ายรำ บ้างอาจมีบุตรกับนักบวชหรือเจ้าหน้าที่ในระดับสูงที่แนะนำและสอนพวกนางในเรื่องดนตรีและการร่ายรำ

หลังการเข้ามาของบริติชราช ได้สลายอำนาจของราชาในแต่ละแคว้นลง ส่งผลให้ชุมชนศิลปกรรมของเทวสถานซึ่งมักมีราชาเป็นองค์อุปถัมภ์เป็นอันต้องเสื่อมและเสียอำนาจตามไปด้วย ด้วยเหตุผลนี้จึงส่งผลให้เทวทาสีสูญเสียผู้อุปถัมภ์ไปตาม นักปฏิรูปจำนวนมากได้ออกมาเคลื่อนไหวให้มีการออกระเบียบห้ามมีการถวายเทวทาสีให้แก่เทวสถาน และห้ามการเป็นเทวทาสีให้เป็นข้อคับทางกฏหมาย เจ้าอาณานิคมเกิดการถกเถียงขึ้นอย่างมาก ทั้งในหน่วยงานและนักวิชาการตะวันตก แต่ชาวบริเตนเจ้าอาณานิคมไม่สามารถแยกเทวทาสีออกจากนักเต้นริมทางที่ไม่เกี่ยวข้องกับทางศาสนาออกได้ ส่งผลให้ศิลปะพื้นเมืองเสื่อมลงและขาดการสนับสนุนCrooke, W., , Encyclopaedia of Religion and Ethics, Vol. X, Eds., James Hastings and Clark Edinburg, Second Impression, 1930.Iyer, L.A.K, Devadasis in South India: Their Traditional Origin And Development, Man in India, Vol.7, No. 47, 1927.

หลังเทวทาสีเริ่มหายไปจากเทวสถานในอินเดียด้วยเหตุผลที่ได้กล่าวมาก่อนหน้า ในที่สุดเมื่อปี 1988 ก็ได้มีการออกกฏหมายให้ระบบเทวทาสีถือเป็นสิ่งผิดกฏหมายในอินเดีย เป็นที่สิ้นสุดของระบบเทวทาสีนับตั้งแต่นั้นมา แต่ก็ยังมีเทวทาสีให้เห็นอีกถึงแม้ปัจจุบันจะเป็นอาชีพที่ผิดกฏหมายก็ตาม อยู่ที่รัฐกรณาฏกะของอินเดียDevdasi.(2007). Retrieved 4 July 2007, Encyclopædia Britannica
# โกมาตร จึงเสถียรทรัพย์
นายแพทย์ โกมาตร จึงเสถียรทรัพย์ (เกิด 24 สิงหาคม พ.ศ. 2502) เป็นแพทย์และนักมานุษยวิทยาชาวไทย เคยดำรงตำแหน่งสำคัญ ๆ เช่น ผู้อำนวยการศูนย์มานุษยวิทยาสิรินธร (องค์การมหาชน) ผู้อำนวยการสำนักวิจัยสังคมและสุขภาพ สำนักวิชาการสาธารณสุข กระทรวงสาธารณสุข แพทย์ประจำโรงพยาบาลชุมชนชุมพวง อำเภอชุมพวง จังหวัดนครราชสีมา ซึ่งได้ร่วมงานกับ นายแพทย์ สงวน นิตยารัมภ์พงศ์ ผู้ริเริ่มแนวคิดหลักประกันสุขภาพถ้วนหน้าในระบบงานสาธารณสุขของประเทศไทย ขณะที่ทำงานในกลุ่มสาธารณสุขมูลฐาน โคราช นายแพทย์ โกมาตรเป็นที่รู้จักและยอมรับในวงการมานุษยวิทยา โดยเฉพาะผลงานด้านมานุษยวิทยาการแพทย์ ทั้งงานวิจัย, งานเขียน และหนังสือ เช่น ระบบการแพทย์พื้นบ้านในชนบทไทย, ชาติพันธุ์กับการแพทย์, 10 ขั้นง่าย ๆ วิจัยเชิงคุณภาพ (เคล็ดวิชาจากสามัญสู่ขั้นเทพ), วิถีชุมชน เครื่องมือ 7 ชิ้น ที่ทำให้งานชุมชนง่าย ได้ผล และสนุก, สถาปัตยกรรมโรงพยาบาลและสิ่งแวดล้อมเพื่อการเยียวยา เป็นต้น โกมาตรถือเป็นบุคคลแรก ๆ ที่ริเริ่มวงการมานุษยวิทยาการแพทย์ให้เป็นที่แพร่หลายในประเทศไทย นอกจากนี้ยังเป็นผู้เชี่ยวชาญด้านการสาธารณสุขและมานุษยวิทยา เคยได้รับโอกาสให้เป็นวิทยากรและเข้าร่วมงานสัมมนาทางวิชาการหลายครั้ง รวมถึงมีงานวิจัยและงานเขียนจำนวนหลายชิ้น

 ประวัติการศึกษา 
 วิทยาศาสตรบัณฑิต จุฬาลงกรณ์มหาวิทยาลัย (2524)
 แพทยศาสตรบัณฑิต คณะแพทยศาสตร์ จุฬาลงกรณ์มหาวิทยาลัย (2526)
 หลักสูตรอบรมระยะสั้น มานุษยวิทยาการแพทย์ และการสาธารณสุขมูลฐาน (Short Course in Medical Anthropology and Primary Health Care)  London School of Hygiene and Tropical Medicine สหราชอาณาจักร
 หลักสูตรอบรมระยะสั้น National Health Administration Japan International Cooperation Agency, Hachioji International Training Center ประเทศญี่ปุ่น
 ปริญญาเอก มานุษยวิทยา (Ph.D. Social Anthropology) Harvard Faculty of Arts and Sciences มหาวิทยาลัยฮาร์วาร์ด สหรัฐอเมริกา (2541)

 ประวัติการทำงาน 
พ.ศ. 2563-2567 ผู้อำนวยการศูนย์มานุษยวิทยาสิรินธร (องค์การมหาชน)

พ.ศ. 2547-2562 ผู้อำนวยการสำนักวิจัยสังคมและสุขภาพ สำนักนโยบายและยุทธศาสตร์ กระทรวงสาธารณสุข

พ.ศ. 2547-2548 Visiting Professor, Graduate School of Asian and African Area Study ,Kyoto University. Japan.

พ.ศ. 2546-2547 ผู้จัดการแผนงานวิจัยสังคมและสุขภาพ สถาบันวิจัยระบบสาธารณสุข

พ.ศ. 2541-2546 หัวหน้ากลุ่มนโยบายสังคมกับสุขภาพ สำนักนโยบายและยุทธศาสตร์ กระทรวงสาธารณสุข

พ.ศ. 2532-2534 ผู้ช่วยเลขาธิการข่ายงานวิจัยพฤติกรรมสุขภาพ (Health Behavior Research Network) ศูนย์ประสานงานทางการแพทย์และสาธารณสุข กระทรวงสาธารณสุข

พ.ศ. 2530-2546 เจ้าหน้าที่วิเคราะห์นโยบายและแผน สำนักนโยบายและยุทธศาสตร์ (เดิมชื่อ กองแผนงานสาธารณสุข) สำนักงานปลัดกระทรวงสาธารณสุข

พ.ศ. 2528-2530 แพทย์ประจำ โรงพยาบาลชุมชนชุมพวง อำเภอชุมพวง จังหวัดนครราชสีมา

พ.ศ. 2527-2528 แพทย์ฝึกหัด โรงพยาบาลมหาราช จังหวัดนครราชสีมา

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๐ , เล่ม ๑๓๔ ตอนที่ ๔๗ ข หน้า ๒๖, ๒๘ กันยายน ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๖๓, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๕๒ , เล่ม ๑๒๗ ตอนที่ ๖ ข หน้า ๓, ๖ มิถุนายน ๒๕๕๓
# ภาษาบอสเนีย
ภาษาบอสเนีย  เป็นวิธภาษามาตรฐานของภาษาบอสเนีย-โครเอเชีย-มอนเตเนโกร-เซอร์เบีย ใช้โดยชาวบอสนีแอกเป็นหลัก ภาษาบอสเนียเป็นหนึ่งในสามวิธภาษาที่ถือว่าเป็นภาษาทางการของประเทศบอสเนียและเฮอร์เซโกวีนาSee Art. 6 of the Constitution of the Federation of Bosnia and Herzegovina, available at the official website of Office of the High Representative in Bosnia and Herzegovina (ร่วมกับภาษาโครเอเชียและภาษาเซอร์เบีย) นอกจากนี้ยังเป็นภาษาชนกลุ่มน้อยหรือภาษาประจำภูมิภาคที่ได้รับการรับรองในประเทศโครเอเชีย ประเทศเซอร์เบีย ประเทศมอนเตเนโกร See Art. 13 of the Constitution of the Republic of Montenegro, adopted on 19 October 2007, available at the website of the Ministry of Justice of the Republic of Montenegro ประเทศมาซิโดเนียเหนือ และประเทศคอซอวอ

ภาษาบอสเนียใช้ทั้งอักษรละตินและอักษรซีริลลิก โดยอักษรละตินเป็นระบบที่ใช้ในชีวิตประจำวัน ภาษานี้มีความโดดเด่นในบรรดาวิธภาษาต่าง ๆ ของภาษาบอสเนีย-โครเอเชีย-มอนเตเนโกร-เซอร์เบียเนื่องจากมีคำยืมจากภาษาอาหรับ ภาษาตุรกีออตโตมัน และภาษาเปอร์เซียจำนวนหนึ่ง ส่วนใหญ่เป็นผลมาจากการมีปฏิสัมพันธ์ระหว่างภาษานี้กับวัฒนธรรมดังกล่าวผ่านศาสนาอิสลาม

ภาษาบอสเนียมีพื้นฐานมาจากภาษาย่อยชทอคาเวียน (ซึ่งเป็นภาษาย่อยที่แพร่หลายมากที่สุดของภาษาบอสเนีย-โครเอเชีย-มอนเตเนโกร-เซอร์เบีย) หรือหากเจาะจงลงอีกก็คือสำเนียงเฮอร์เซโกวีนาตะวันออกซึ่งยังเป็นพื้นฐานของวิธภาษาโครเอเชีย ภาษาเซอร์เบีย และภาษามอนเตเนโกรมาตรฐานอีกด้วย ดังนั้นจึงมีการออกคำประกาศว่าด้วยภาษาร่วมของชาวโครแอต ชาวเซิร์บ ชาวบอสนีแอก และชาวมอนเตเนโกร ณ กรุงซาราเยโวใน ค.ศ. 2017 (NSK). (FFZG) จนกระทั่งคริสต์ทศวรรษ 1990 ภาษาร่วมของชนชาติเหล่านี้มีชื่อเรียกว่า "ภาษาเซอร์เบีย-โครเอเชีย"Radio Free Europe – Serbian, Croatian, Bosnian, Or Montenegrin? Or Just 'Our Language'? Živko Bjelanović: Similar, But Different, Feb 21, 2009, accessed Oct 8, 2010 ชื่อนี้ยังคงใช้ในภาษาอังกฤษร่วมกับชื่อ "ภาษาบอสเนีย-โครเอเชีย-มอนเตเนโกร-เซอร์เบีย" ซึ่งใช้โดยเฉพาะอย่างยิ่งในวงการทูต 

ชุดตัวอักษร
ตารางข้างล่างคือชุกตัวอัษรบอสเนียสมัยใหม่ทั้งในอักษรละตินกับซีริลลิก พร้อมเสียงตามสัทอักษร เรียงตามอักษรซีริลลิก:
อักษรซีริลลิกอักษรละตินสัทอักษรสากลА аA aB bВ вV vГ гG gД дD dЂ ђĐ đЕ еE eЖ жŽ žЗ зZ zИ иI iЈ јJ jК кK kЛ лL lЉ љLj ljМ мM m{| class="wikitable"อักษรซีริลลิกอักษรละตินสัทอักษรสากลН нN nЊ њNj njО оO oП пP pР рR rС сS sТ тT tЋ ћĆ ćУ уU uФ фF fХ хH hЦ цC cЧ чČ čЏ џDž džШ шŠ š
|}

ตัวอย่าง
ปฏิญญาสากลว่าด้วยสิทธิมนุษยชนข้อที่ 1 ในภาษาบอสเนีย เขียนด้วยอักษรซีริลลิก:
Сва људска бића рађају се слободна и једнака у достојанству и правима. Она су обдарена разумом и свијешћу и треба да једно према другоме поступају у духу братства.

ปฏิญญาสากลว่าด้วยสิทธิมนุษยชนข้อที่ 1 ในภาษาบอสเนีย เขียนด้วยอักษรละติน:
Sva ljudska bića rađaju se slobodna i jednaka u dostojanstvu i pravima. Ona su obdarena razumom i sviješću i treba da jedno prema drugome postupaju u duhu bratstva.

 หมายเหตุ
# องค์การกวาดทุ่นระเบิดเยอรมัน
องค์การกวาดทุ่นระเบิดเยอรมัน  เป็นหน่วยงานที่จัดตั้งขึ้นโดยฝ่ายสัมพันธมิตร โดยใช้กำลังพลจากทหารเรือเยอรมัน 27,000 นาย และเรือเยอรมันกว่า 300 ลำ เพื่อวัตถุประสงค์กวาดทุ่นระเบิดหลังสิ้นสุดสงครามโลกครั้งที่สอง โดยเฉพาะในแถบทะเลเหนือและทะเลบอลติก หน่วยงานนี้ดำรงอยู่ระหว่างเดือนมิถุนายน ค.ศ. 1945 ถึงมกราคม ค.ศ. 1948
# เพชรภูมิ อาภรณ์รัตน์
เพชรภูมิ อาภรณ์รัตน์ (เกิด 1 ตุลาคม พ.ศ. 2535) เป็นนักการเมืองชาวไทย ปัจจุบันดำรงตำแหน่งเป็นกรรมการบริหารพรรคกล้าธรรม และสมาชิกสภาผู้แทนราษฎรจังหวัดกำแพงเพชร เขต 2

 ประวัติ 
เพชรภูมิเกิดเมื่อวันที่ 1 ตุลาคม พ.ศ. 2535 เป็นบุตรคนที่ 2 ในบรรดาพี่น้องทั้งหมด 3 คนและเป็นบุตรชายเพียงคนเดียวของ พันตำรวจโท ไวพจน์ อาภรณ์รัตน์ อดีต สมาชิกสภาผู้แทนราษฎรจังหวัดกำแพงเพชร และ อุดมรัตน์ อาภรณ์รัตน์ อดีต ส.ส. บัญชีรายชื่อ พรรคเพื่อไทย โดยมีพี่สาว 1 คนและน้องสาว 1 คน

เพชรภูมิ จบการศึกษา ระดับปริญญาตรี นิติศาสตร์บัณฑิต จาก คณะสังคมศาสตร์ มหาวิทยาลัยเกษตรศาสตร์ ปัจจุบันประกอบธุรกิจส่วนตัว และยังดำรงตำแหน่ง ที่ปรึกษากฎหมาย ที่ปรึกษาประจำคณะกรรมาธิการศึกษาจัดทำและติดตามการบริหารงบประมาณ สภาผู้แทนราษฎร  เปิดตัว คู่ชิง-คู่ชน เลือกซ่อม ส.ส.กล้วยไข่ 

 งานการเมือง 
หลังจากบิดาต้องโทษจำคุก 4 ปีจากคดีปิดล้อมและบุกเข้าสถานที่ประชุมผู้นำอาเซียนโดยกลุ่ม นปช. เมื่อเดือนเมษายน พ.ศ. 2552 และต้องพ้นสภาพการเป็นสมาชิกสภาผู้แทนราษฎร เพชรภูมิจึงตัดสินใจลงสมัครรับเลือกตั้งเป็นครั้งแรกเมื่อวันอาทิตย์ที่ 23 กุมภาพันธ์ พ.ศ. 2563 สังกัดพรรคพลังประชารัฐ และได้รับเลือกตั้งโดยสามารถเอาชนะกัมพล ปัญกุล จากพรรคเพื่อไทย ไปได้

 สมาชิกสภาผู้แทนราษฎร 
เพชรภูมิ อาภรณ์รัตน์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย

 การเลือกตั้งสมาชิกสภาผู้แทนราษฎรจังหวัดกำแพงเพชร เขต 2 แทนตำแหน่งที่ว่าง พ.ศ. 2563 สังกัด พรรคพลังประชารัฐ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดกำแพงเพชร สังกัดพรรคพลังประชารัฐ → พรรคกล้าธรรม

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๕, ๑๓ สิงหาคม ๒๕๖๗
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๕, ๒๐ พฤศจิกายน ๒๕๖๖
# หมาล่า
หมาล่า  เป็นรสชาติยอดนิยมอย่างหนึ่งในอาหารจีน เครื่องปรุงที่ให้รสชาตินี้ประกอบด้วยพริกไทยเสฉวน (ได้จากพืชบางชนิดในสกุลมะแข่น) พริก และเครื่องเทศอื่น ๆ เคี่ยวในน้ำมัน คำว่า หมาล่า มาจากการประสมกันของอักษรจีนสองตัว ได้แก่ หมา  แปลว่า "ชา" กับ ล่า  แปลว่า "เผ็ด" ซึ่งสื่อถึงความรู้สึกในปากหลังจากรับประทานเครื่องปรุงดังกล่าวเข้าไป ซึ่งเรียกว่าอาการ "เด้าลิ้น"

หมาล่าถือเป็นรสชาติของอาหารประจำภูมิภาคสำหรับฉงชิ่งและเสฉวน และในปัจจุบันได้กลายเป็นเครื่องปรุงยอดนิยมชนิดหนึ่งในอาหารจีน มีการนำหมาล่าไปใช้ในอาหารหลายประเภท ตั้งแต่อาหารผัด อาหารตุ๋น ซุป ไปจนถึงหม้อไฟหรือหม้อจุ่ม ในมณฑลเสฉวนและมณฑลยูนนานมีการใช้หมาล่าชนิดผงเพื่อปรุงรสอาหารเรียกน้ำย่อยและอาหารริมทาง เช่น เต้าหู้เหม็น เฟรนช์ฟรายส์ เนื้อสัตว์และผักเสียบไม้ย่าง
# ซัดซีจี
ซัดซีจี , จาจึค  หรือ ตาราตอร์  คือเครื่องจิ้ม ซุป หรือซอสที่พบในอาหารยุโรปตะวันออกเฉียงใต้และเอเชียตะวันตกเฉียงใต้ ทำจากโยเกิร์ตกรองหรือโยเกิร์ตเจือจาง ผสมแตงกวา กระเทียม เกลือ น้ำมันมะกอก บางครั้งผสมน้ำส้มสายชูหรือน้ำเลมอนและสมุนไพร เช่น ผักชีลาว มินต์ พาร์สลีย์ ไทม์ โดยทั่วไปจะเสิร์ฟเป็นอาหารเรียกน้ำย่อย (เมเซ) หรือเครื่องเคียง
# อนุศักดิ์ เหล่าแสงไทย
อณุศักดิ์ เหล่าแสงไทย (, เกิด 5 มกราคม 2535) เจ้าของฉายา ศักดิ์ ดาบสอง นักฟุตบอลอาชีพชาวไทย ในตำแหน่งกองหน้า

 ระดับทีมชาติ 
เขาชนะเลิศ ฟุตบอลอาเซียนชิงแชมป์เยาวชนอายุไม่เกิน 17 ปี 2007 กับ ทีมชาติไทยรุ่นอายุไม่เกิน 17 ปี

ประตูในระดับนานาชาติ
 อายุไม่เกิน 16 ปี 
 #  วัน  สนาม  คู่แข่ง  ประตู  ผล  รายการ1.  23 สิงหาคม 2007  โอลิมปิก สเตเดียม, พนมเปญ, กัมพูชา    3-0  3-0  ฟุตบอลอาเซียนชิงแชมป์เยาวชนอายุไม่เกิน 17 ปี 20072. 25 สิงหาคม 2007 โอลิมปิก สเตเดียม, พนมเปญ, กัมพูชา   1-1 3-1 ฟุตบอลอาเซียนชิงแชมป์เยาวชนอายุไม่เกิน 17 ปี 20073.  3-14. 30 สิงหาคม 2007 Army Stadium, พนมเปญ, กัมพูชา   1-0 2-0 ฟุตบอลอาเซียนชิงแชมป์เยาวชนอายุไม่เกิน 17 ปี 20075.  2-06.  1 กันยายน 2007  โอลิมปิก สเตเดียม, พนมเปญ, กัมพูชา    3-0  3-2  ฟุตบอลอาเซียนชิงแชมป์เยาวชนรุ่นอายุไม่เกิน 17 ปี 2007

 เกียรติประวัติ 
นานาชาติ

 ฟุตบอลอาเซียนชิงแชมป์เยาวชนอายุไม่เกิน 16 ปี 
 16px ชนะเลิศ (1) : 2007

 แหล่งข้อมูลอื่น 
 Profile at Goal
https://us.soccerway.com/players/anusak-laosangthai/440246/
# พิพิธภัณฑ์บ้านจิรายุ-พูนทรัพย์
พิพิธภัณฑ์บ้านจิรายุ-พูนทรัพย์   เป็นเรือนพำนักของศาสตราจารย์หม่อมหลวงจิรายุ นพวงศ์ องคมนตรี และศาสตราจารย์ท่านผู้หญิงพูนทรัพย์ นพวงศ์ ณ อยุธยา ผู้ก่อตั้งคณะครุศาสตร์ จุฬาลงกรณ์มหาวิทยาลัย เพื่อประโยชน์แห่งการศึกษา และความสำนึกในพระมหากรุณาธิคุณต่อสมเด็จพระกนิษฐาธิราชเจ้า  กรมสมเด็จพระเทพรัตนราชสุดาฯ สยามบรมราชกุมารี และสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร ศาสตราจารย์หม่อมหลวงจิรายุ นพวงศ์ และท่านผู้หญิงพูนทรัพย์ นพวงศ์ ณ อยุธยา จึงน้อมเกล้าฯ ถวายบ้านและที่ดินบริเวณที่พักอาศัย ในซอยสุขุมวิท 101/1 เนื้อที่ 1 ไร่ 2 งาน 22.2 ตารางวา แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ เพื่อจัดสร้างเป็นพิพิธภัณฑ์และห้องสมุด "บ้านจิรายุ-พูนทรัพย์" ขึ้นเพื่อเป็นแหล่งเรียนรู้ ประโยชน์แก่ส่วนรวมในการศึกษาชีวิตแนวคิด ขุมความรู้และวัตรปฏิบัติของศาสตราจารย์ทั้งสอง ตลอดจนเป็นแหล่งเรียนรู้ด้านวิชาการต่าง ๆ

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนินไปทรงเปิดอาคารพิพิธภัณฑ์ "บ้านจิรายุ-พูนทรัพย์" เมื่อวันที่ 2 พฤศจิกายน พ.ศ. 2552

พิพิธภัณฑ์

พิพิธภัณฑ์แห่งนี้เป็นสถานที่เชื่อมโยงโลกอดีต โลกปัจจุบัน และคนรุ่นใหม่ การเรียนรู้ที่สะท้อนแนวคิด ชีวิตการทำงานของศาสตราจาย์หม่อมหลวงจิรายุฯ ในฐานะนักวิชาการด้านภาษาศาสตร์ ภาษาไทย ภาษาสันสกฤต และภาษาบาลี งานในฐานะองคมนตรี ที่ปรึกษาสมาคมต่าง ๆ และท่านผู้หญิงพูนทรัพย์ในด้านครุศาสตร์ เป็นเอกสารต้นฉบับ เอกสารลายมือของศาสตราจารย์ทั้งสอง สำหรับเยาวชน นักศึกษา ประชาชนผู้สนใจได้ศึกษารวมทั้งนักวิชาการและคณาจารย์ได้ค้นคว้าในเชิงลึก

พิพิธภัณฑ์เป็นเรือนพัก 2 ชั้น มีอาณาเขตกว้างขวาง บริเวณชั้นล่างนำเสนอความเป็นมา และแนวคิดเกี่ยวกับพิพิธภัณฑ์ด้วยเทคโนโลยีสมัยใหม่ (E-museum) ประกอบด้วยแนวคิดสะท้อนถึงจิตวิญญาณความเป็นครู วิสัยทัศน์ และการทำงานเพื่อสังคมของท่านทั้งสอง โดยเสนอในรูปแบบมัลติมีเดีย ซึ่งถ่ายทอดโดยท่านผู้หญิงพูนทรัพย์
 มุมสนทนา เสวนา ประชุม แลกเปลี่ยนความรู้ระหว่างผู้ทรงคุณวุฒิในสาขาวิชาการศึกษา ภาษาไทย ภาษาสันสกฤต และภาษาบาลี
 มุมปัญญา ประกอบด้วยหนังสือ เอกสาร สิ่งพิมพ์ภาพถ่ายของศาสตราจารย์ทั้งสองในวัยเยาว์จนถึงปัจจุบัน รวมถึงพระราชประวัติสมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธรฯ และสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร ได้จัดเก็บในรูปสื่ออิเล็กทรอนิกส์ สามารถสืบค้นข้อมูลและรูปภาพต่าง ๆ ผ่านระบบคอมพิวเตอร์ได้

ห้องนอนศาสตราจารย์ จัดแสดงห้องนอนของทั้งสองท่านตามสภาพจริง ซึ่งประกอบด้วยโต๊ะ ตู้ เตียง และสมุดบันทึกประจำวัน ที่สะท้อนชีวิตความเป็นอยู่และการทำงานของท่านทั้งสอง 

ห้องหนังสือนุสรณ์ ประกอบด้วยหนังสืออนุสรณืที่ระลึกในงานต่าง ๆ เช่น อนุสรณ์ครบรอบคณะครุศาสตร์ คณะอักษาศาสตร์ ครบรอบการสถาปนาจุฬาลงกรณ์มหาวิทยาลัย โรงเรียนราชินี ฯลฯ รวมทั้งหนังสือพระราชทานเพลิงศพ และงานศพที่มีคุณค่าและหายาก

ห้องพระ สถานที่เคารพบูชาของศาสตราจารย์ทั้งสอง ซึ่งท่านตระหนักและให้ความสำคัญในเรื่องพระพุทธศาสนาเป็นอย่างยิ่ง

ห้องสมุด
ห้องสมุดเป็นการจัดแสดง ประกอบด้วยหนังสือ พจนานุกรม หนังสือเกี่ยวกับศาสนา ที่ระลึก พระราชวงศ์ ต้นฉบับลายมือ สมุดเตรียมถวายงานสอน และปทานุกรม ที่ได้รับพระราชทานจากรัชกาลที่ 9 และห้องพระที่แสดงให้เห็นถึงความสำคัญของพระพุทธศาสนา

แหล่งข้อมูลอื่น
 
พิพิธภัณฑ์บ้านจิรายุ-พูนทรัพย์ 
ห้องสมุดเพื่อการเรียนรู้บ้านจิรายุ - พูนทรัพย์ (มิวเซียมไทยแลนด์)

แหล่งอ้างอิง

บ
หมวดหมู่:สิ่งก่อสร้างในเขตพระโขนง
หมวดหมู่:สิ่งก่อสร้างตั้งแต่ พ.ศ. 2552
# ไฟรทาค (บริษัท)
ไฟรทาค  เป็นบริษัทผู้กระเป๋าและเครื่องประดับจากประเทศสวิตเซอร์แลนด์ สินค้าของไฟรทาคทำขึ้นมาจากวัสดุใช้งานแล้วเช่นเข็มขัดนิรภัยรถยนต์ ผ้าใบรถบรรทุก เป็นต้น ไฟรทาคมีโรงงานและสำนักงานใหญ่อยู่ในนครซือริช ประเทศสวิตเซอร์แลนด์

ไฟรทาคก่อตั้งใน ค.ศ. 1993 โดยสองพี่น้อง ดานีเอล ไฟรทาค และมาร์คุส ไฟรทาค ชาวเมืองดาโวสซึ่งกำลังศึกษาการออกแบบกราฟิกอยู่ในนครซือริช พวกเขาต้องการกระเป๋าเก็บชิ้นงานที่ทนทาน จึงสร้างกระเป๋าขึ้นมาจากผ้าใบเก่ารถยนต์ ยางในรถจักรยาน และเข็มขัดนิรภัยGabriele Lueg & Köbi Gantenbein: Swissmade - Aktuelles Design aus der Schweiz. Hrsg.: Museum für Angewandte Kunst Köln. Hochparterre, Zürich 2001, ISBN 3-9521928-4-8, S. 106. กระเป๋าของพวกเขาเป็นที่ถูกใจของเพื่อนอย่างมาก พวกเขาจึงเริ่มทำเป็นธุรกิจและตั้งชื่อตามนามสกุลของตน
# เปสโต
เปสโต  หรือชื่อที่ใช้กล่าวถึงอาหารดั้งเดิมว่า เปสโตอัลลาเจโนเวเซ  เป็นซอสที่มีต้นกำเนิดในเจนัว เมืองหลักของแคว้นลีกูเรีย ประเทศอิตาลี ตามธรรมเนียมประกอบด้วยกระเทียมตำ เมล็ดสนยุโรป เกลือหยาบ ใบโหระพาฝรั่ง และเนยแข็งประเภทแข็ง เช่น ปาร์มีจาโนเรจจาโน (หรือที่เรียกว่าเนยแข็งพาร์เมซาน) หรือเปโกรีโนซาร์โด (เนยแข็งที่ทำจากนมแกะ) ทั้งหมดปั่นผสมกับน้ำมันมะกอก
# ประเทศสิงคโปร์ในโอลิมปิกฤดูร้อน 2020
ประเทศสิงคโปร์เข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการแข่งขันโอลิมปิกฤดูร้อนครั้งที่ 17 ของประเทศนับตั้งแต่เปิดตัวครั้งแรกในปี 1948 นอกจากนี้ สิงคโปร์ยังเป็นส่วนหนึ่งของทีมมาเลเซียในโอลิมปิกฤดูร้อน 1964 ที่โตเกียว แต่ไม่ได้เข้าร่วมการแข่งขันกีฬาโอลิมปิกฤดูร้อน 1980 ที่มอสโก เนื่องจากสนับสนุนการคว่ำบาตรของสหรัฐอเมริกา ผู้เชิญธงพิธีเปิดการแข่งขันของสิงคโปร์คือ นักเทเบิลเทนนิส Yu Mengyu และนักลูกขนไก่ Loh Kean Yew นักกระโดดน้ำ Jonathan Chan เป็นผู้เชิญธงในพิธีปิดการแข่งขัน

สิงคโปร์ไม่สามารถคว้าเหรียญรางวัลโอลิมปิกได้เลยเป็นครั้งแรกนับตั้งแต่การแข่งขันกีฬาโอลิมปิกฤดูร้อน 2008 โดยครั้งสุดท้ายคือการแข่งขันในปี 2004

จำนวนนักกีฬา
จำนวนนักกีฬาในแต่ละชนิดกีฬามีดังต่อไปนี้
กีฬาชายหญิงรวมกรีฑา 0  1  1แบดมินตัน 1  1  2กระโดดน้ำ 1  1  2ขี่ม้า 0  1  1ฟันดาบ 0  2  2ยิมนาสติก 0  1  1เรือพาย 0  1  1เรือใบ 1  3  4ยิงปืน 0  1  1ว่ายน้ำ 2  2  4เทเบิลเทนนิส 1  3  4 รวม  6  17  23
# กุมภาพันธ์ พ.ศ. 2563
กุมภาพันธ์ พ.ศ. 2568 เป็นเดือนที่ 2 ของปี พ.ศ. 2568 วันแรกของเดือนเป็นวันเสาร์ วันสุดท้ายของเดือนเป็นวันเสาร์

 สถานีย่อย:เหตุการณ์ปัจจุบัน
# ประเทศเคนยาในโอลิมปิกฤดูร้อน 2020
ประเทศเคนยา เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นการเข้าร่วมการแข่งขันโอลิมปิกฤดูร้อนของประเทศเป็นครั้งที่ 15 นับตั้งแต่เปิดตัวครั้งแรกในปี 1956 หลังจากที่คว่ำบาตรการแข่งขันที่มอนทรีออลในปี 1976 และที่มอสโกในปี 1980

จำนวนเหรียญรางวัลของเคนยาลดลงเล็กน้อยจากเหรียญทอง 6 เหรียญและเหรียญรางวัลทั้งหมด 13 เหรียญในปี 2016 แต่ยังคงได้รับเหรียญรางวัลมากกว่าประเทศอื่นๆ ในแอฟริกา

 ผู้ที่ได้รับเหรียญรางวัล 

เหรียญชื่อกีฬารายการวันที่  Emmanuel Korir  Athletics  Men's 800 metres    Faith Kipyegon  Athletics  Women's 1500 metres    Peres Jepchirchir  Athletics  Women's marathon    Eliud Kipchoge  Athletics  Men's marathon    Hellen Obiri  Athletics  Women's 5000 metres    Ferguson Rotich  Athletics  Men's 800 metres    Brigid Kosgei  Athletics  Women's marathon    Timothy Cheruiyot  Athletics  Men's 1500 metres    Benjamin Kigen  Athletics  Men's 3000 metres steeplechase    Hyvin Kiyeng Jepkemoi  Athletics  Women's 3000 metres steeplechase  

จำนวนนักกีฬา
จำนวนนักกีฬาในแต่ละชนิดกีฬามีดังต่อไปนี้
กีฬาชายหญิงรวมกรีฑา 22  18  40วอลเลย์บอลชายหาด 0  2  2มวยสากลสมัครเล่น 2  2  4รักบี้ 7 คน 13  13  26ว่ายน้ำ 1  1  2เทควันโด 0  1  1วอลเลย์บอล 0  12  12 รวม  38  49  87
# หุบเขากลัง
หุบเขากลัง  เป็นบริเวณทางภูมิศาสตร์ที่อยู่ในรัฐเซอลาโงร์ ซึ่งทางทิศเหนือและตะวันออกติดกับทิวเขาตีตีวังซา ส่วนทางทิศตะวันตกติดกับช่องแคบมะละกา บางครั้งได้รวมไปถึงเมืองในบริเวณรอบ ๆ เช่น ราวัง, เซอเมอญิฮ์, กลัง

ณ ปี พ.ศ. 2555 มีประชากรอยู่ในบริเวณนี้ประมาณ 7.9 ล้านคน

ดูเพิ่ม
 สภาวะขาดแคลนน้ำที่หุบเขากลัง พ.ศ. 2541
 เกรเทอร์กัวลาลัมเปอร์
 กัวลาลัมเปอร์
# ประเทศคาซัคสถานในโอลิมปิกฤดูร้อน 2020
ประเทศคาซัคสถาน เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมการแข่งขันโอลิมปิกฤดูร้อนครั้งที่ 7 ติดต่อกันของประเทศในยุคหลังสหภาพโซเวียต

 ผู้ที่ได้รับเหรียญรางวัล 

เหรียญชื่อกีฬารายการวันที่   Yeldos Smetov  Judo Men's 60 kg     Igor Son  Weightlifting Men's 61 kg     Zulfiya Chinshanlo  Weightlifting Women's 55 kg     Kamshybek Kunkabayev  Boxing Men's super heavyweight     Saken Bibossinov  Boxing  Men's flyweight     Nurislam Sanayev  Wrestling  Men's freestyle 57 kg     Darkhan Assadilov  Karate  Men's kumite 67 kg     Sofya Berultseva  Karate  Women's kumite +61 kg  

จำนวนนักกีฬา
จำนวนนักกีฬาในแต่ละชนิดกีฬามีดังต่อไปนี้
กีฬาชายหญิงรวมยิงธนู 3  0  3ระบำใต้น้ำ   2  2กรีฑา 2  7  9มวยสากลสมัครเล่น 8  1  9เรือแคนู 3  4  7จักรยาน 5  0  5ฟันดาบ 1  0  1ยิมนาสติก 1  1  2ยูโด 5  1  6คาราเต้ 3  2  5ปัญจกีฬาสมัยใหม่ 1  1  2เรือพาย 1  0  1ยิงปืน 1  2  3ปีนหน้าผา 1  0  1ว่ายน้ำ 1  0  1เทเบิลเทนนิส 1  1  2เทควันโด 1  1  2เทนนิส 3  4  7โปโลน้ำ 13  0  13ยกน้ำหนัก 1  1  2มวยปล้ำ 8  3  11 รวม  63  31  94